46. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 117 της 8/21 Φεβρ. 1978 (ΦΕΚ Α΄ 26) Περί εγγραφής μαθητών ξένων σχολείων εις ελληνικά Λύκεια της ημεδαπής. Έχοντες υπ’ όψει: 1.Τας διατάξεις α)του άρθρου 31 παρ. 4 εδάφ. η΄ του Ν. 309/76 «περί οργανώσεως και διοικήσεως της Γενικής Εκπαιδεύσεως» β)του άρθρου 2 παρ. 2 του Ν. 186/75 «περί του Κέντρου Εκπαιδευτικών Μελετών και Επιμορφώσεως». 2.Την υπ’ αριθ. 118/1977 πράξιν του Κέντρου Εκπαιδευτικών Μελετών και Επιμορφώσεως. 3.Την υπ’ αριθ. 28/1978 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρον 1. Μαθηταί κεκτημένοι ενδεικτικόν ή αποδεικτικόν ή άλλο έγγραφον στοιχείον της μαθητικής αυτών καταστάσεως εκ φοιτήσεως εις ξένον σχολείον της αλλοδαπής, εγγράφονται εις τας Α΄ και Β΄ τάξιν Λυκείου της ημεδαπής κατόπιν εξετάσεων κατά τα ανωτέρω εν άρθροις 2 και 3 του παρόντος οριζόμενα, εφ’ όσον εφοίτησαν επί ολόκληρον το προηγούμενον σχολικόν έτος εις το Ξένον σχολείον της αλλοδαπής. Ως προηγούμενον σχολικόν έτος νοείται το τελευταίον έτος φοιτήσεως εις τάξιν ξένου σχολείου της αλλοδαπής αντίστοιχον προς την Γ΄ τάξιν ελληνικού Γυμνασίου ή Α΄ τάξιν ελληνικού Λυκείου κατά περίπτωσιν. Άρθρον 2. 1.Οι κάτοχοι, κατά τα εν τω προηγουμένω άρθρω οριζόμενα, σχολικού τίτλου αντιστοίχου προς απολυτήριον ελληνικού Γυμνασίου του Ν. 309/1976, εξετάζονται προφορικώς εις τα μαθήματα τα οριζόμενα εις το Π.Δ. 503/77 ενώπιον εξεταστικής Επιτροπής, συγκροτουμένης υπό του Γενικού Επιθεωρητού Μ.Ε. της Εκπαιδευτικής Περιφερείας, εις την οποίαν υπάγεται ο τόπος διαμονής του μαθητού και αποτελουμένης εκ του Λυκειάρχου ή του νομίμου αναπληρωτή αυτού ως πρόεδρον, δύο φιλολόγων, δύο μαθηματικών και δύο φυσικών, ως μελών εκ των υπηρετούντων εις το σχολείον εγγραφής ή εις έτερον σχολείον της αυτής Περιφερείας. 2.Η παραπομπή προς εξέτασιν των κατά την παρ. 1 μαθητών ενεργείται υπό της παρά τω Υπουργείω Εθνικής Παιδείας και Θρησκευμάτων Υπηρεσίας Εκπαιδεύσεως Ελληνοπαίδων Εξωτερικού και Ξένων και Μειονοτικών Σχολείων. Σελ.350,616(γ) Τεύχος Ε71-Σελ.74 3.Οι εξεταζόμενοι θεωρούνται επιτυχόντες, εάν λάβουν βαθμόν επιδόσεως α)τουλάχιστον οκτώ εις τα Αρχαία Ελληνικά, β)τουλάχιστον οκτώ εις τα Νέα Ελληνικά και γ)τουλάχιστον δέκα ανά έκαστον των λοιπών δύο μαθημάτων. Ούτοι εγγράφονται εις την Α΄ τάξιν Λυκείου. 4.Κατά τα λοιπά εφαρμόζονται εν προκειμένω αι κείμεναι διατάξεις περί εισιτηρίων εξετάσεων εις το Ελληνικόν Λύκειον. Άρθρον 3. 1.Οι κάτοχοι κατά τα εν άρθρω 1 οριζόμενα σχολικού τίτλου αντιστοίχου προς ενδεικτικόν Α΄ τάξεως Ελληνικού Λυκείου εξετάζονται προφορικώς εις τα Νέα Ελληνικά, Αρχαία Ελληνικά, Μαθηματικά και κατ’ επιλογήν εις την Ιστορίαν ή την Φυσικήν επί της διδακτέας ύλης της Α΄ τάξεως Ελληνικού Λυκείου, ενώπιον εξεταστικής Επιτροπής, συγκροτουμένης κατά τα εν παραγράφω 1 του άρθρου 2 του παρόντος οριζόμενα. 2.Η παραπομπή των κατά την παράγραφον 1 μαθητών ενεργείται υπό της παρά τω Υπουργείω Εθνικής Παιδείας και Θρησκευμάτων Υπηρεσίας Εκπαιδεύσεως Ελληνοπαίδων Εξωτερικού και Ξένων και Μειονοτικών Σχολείων. 3.Οι εξεταζόμενοι θεωρούνται επιτυχόντες, εάν λάβουν βαθμόν επιδόσεως τουλάχιστον οκτώ εις έκαστον των εξεταζομένων μαθημάτων. Ούτοι εγγράφονται εις την Β΄ τάξιν Λυκείου. Οι αποτυγχάνοντες υποχρεούνται εις εξέτασιν κατά τα εν παραγρ. 1 του άρθρου 2 οριζόμενα. 4.Δεν υποχρεούνται εις εξέτασιν οι επιτυχόντες εις τας εισιτηρίους εξετάσεις των ελληνικών Λυκείων κατά το προηγούμενον σχολικόν έτος. 5.Κατά τα λοιπά εφαρμόζονται εν προκειμένω αι κείμεναι διατάξεις περί εξετάσεων εις τα Λύκεια. Άρθρον 4. 1.Διατηρούνται εν ισχύι αι διατάξεις του 664/69 Β.Δ., ως ετροποποιήθη και συνεπληρώθη μεταγενεστέρως, εφ’ όσον δεν αντίκεινται εις τας διατάξεις του παρόντος. 2.Αι κατά τα άρθρα 2 και 3 του παρόντος εξετάσεις ενεργούνται οποτεδήποτε εντός του διδακτικού έτους.

[Source: greek_legal_code_raptarchis | Tokens: 3475]